R: Pentru fiecare parcelă, în partea de detalii, se găsesc informațiile referitoare la schiță și extrasul de Carte Funciară aferent. Există șase butoane vizibile pentru fiecare parcelă – două dintre ele sunt pentru extrasul CF și pentru schița parcelei. Cadastrul în zona Transilvaniei are două componente: prima, referitoare la intabularea dreptului de proprietate într-o carte funciară și a doua, referitoare la dezmembrarea (dezlipirea) parcelelor astfel încât fiecare dintre ele să aibă un număr individual. Ambele aspecte sunt rezolvate la absolut toate parcelele de pe acest site. Mai este un aspect important: în proiectele din UAT Părău, care au fost pornite mai târziu decât cele din UAT Dumbrăvița, datorită procedurilor de la Oficiul de Cadastru și Publicitate Imobiliară există în plus și înscrierea tuturor terenurilor în e-terra (sistemul online al OCPI) cu o localizare cu precizie de câțiva milimetri. Pentru UAT Dumbrăvița, unde actele terenurilor și dezmembrarile au fost făcute înainte de a fi operațional acest sistem, parcelele nu sunt înscrise în e-terra. În proiectul La Dumbrava la acest moment (oct 2017) echipa de la Topgis srl, cu care lucrăm, este mandatată de Asociație să efectueze această înscriere. La Trestioara aceste înscrieri nu sunt făcute – ele se vor face ori de OCPI la momentul cadastrului sistematic / general (Ord. 35 / 2016) fie, dacă cumpărătorii vor dori să construiască mai devreme de câțiva ani, prin grija lor. La Fântânița Călugărului inscrierile in e-terra sunt finalizate.